
Text rozhodnutia
Súd: Krajský súd Košice Spisová značka: 3Sp/20/2012 Identifikačné číslo súdneho spisu: 7012200946 Dátum vydania rozhodnutia: 05. 12. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200946.2 Uznesenie Krajský súd v Košiciach vo veci navrhovateľa: H. O., trvale bytom E. XXX, v konaní o opravnom prostriedku, takto r o z h o d o l : Opravný prostriedok o d m i e t a. Žiaden z účastníkov n e m á právo na náhradu trov konania. o d ô v o d n e n i e : Dňa 03. augusta 2012 navrhovateľ podal opravný prostriedok proti rozhodnutiu sp. zn. 2N 1586/12, ev. č. 1965/12 vo veci nepriznania nároku na poskytovanie právnej pomoci. Súd po oboznámení sa s obsahom opravného prostriedku zistil, že uvedený opravný prostriedok neobsahuje náležitosti v zmysle ustanovení § 249 ods. 2 v spojení s § 250l ods. 2 Občianskeho súdneho poriadku, a preto uznesením č. k.: 3Sp/20/2012-8 zo dňa 10. októbra 2012 vyzval navrhovateľa na doplnenie jeho podania v lehote 10 dní od doručenia uvedeného uznesenia. Zároveň súd poučil navrhovateľa, že v prípade, že svoje podanie požadovaným spôsobom nedoplní, súd odvolanie odmietne podľa ustanovenia § 250p O.s.p.. Uznesenie bolo navrhovateľovi doručené dňa 19. októbra 2012. Lehota na doplnenie opravného prostriedku navrhovateľovi uplynula dňa 29. októbra 2012. Súd navrhovateľovi zaslal urgenciu z 09.11.2012, v ktorej ho žiadal doplniť podanie z 03.08.2012 tak, ako k tomu bol vyzvaný uznesením z 10.10.2012 č. k. 3Sp/20/2012-8 s tým, že ak nedoplní podanie v ďalšej lehote, súd konanie zastaví. Urgenciu navrhovateľ prevzal 15.11.2012, ale podanie - odvolanie z 03.08.2012 doposiaľ nedoplnil. Podľa § 250l ods. 1 O.s.p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa § 250p O.s.p. ak je návrh podaný oneskorene alebo ho podá ten, kto naň nie je oprávnený, alebo ak sa napadá rozhodnutie, ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Odvolanie proti uzneseniu je prípustné. Vzhľadom na citované zákonné ustanovenie a skutočnosť, že navrhovateľ v stanovenej lehote, ani do dňa vydania tohto uznesenia, svoje podanie požadovaným spôsobom nedoplnil, pričom jeho vady bránia jeho vecnému vybaveniu, súd rozhodol tak, ako je to uvedené v enunciáte tohto uznesenia. O náhrade trov konania bolo rozhodnuté podľa § 146 ods. 1 písm. c/, § 246c ods. 1 250l ods. 2 O.s.p. tak, že žiaden z účastníkov nemá právo na ich náhradu pretože konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Košiciach, a to písomne v dvoch vyhotoveniach. Odvolanie má obsahovať popri všeobecných náležitostiach podľa ust. § 42 ods. 3 O.s.p., údaje v zmysle ust. § 205 ods. 1 O.s.p., t. j. proti ktorému rozhodnutiu odvolanie smeruje, v akom rozsahu sa rozhodnutie alebo postup súdu považuje za nesprávny a čoho sa odvolateľ domáha.

